
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 106 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

168. Ίδρυση Ερευνητικού Πανεπιστημιακού Ινστιτού¬ 
του Επιταχυντικών Συστημάτων και Εφαρμογών 


(ΙΕΣΕ). 1 

169. Ρύθμιση θεμάτων πλοηγών - μηχανικών πυρο¬ 
σβεστικών πλοιαρίων. 2 

170. Σύσταση τριών (3) θέσεων, με σύμβαση εργα¬ 
σίας, ιδιωτικού δικαίου, στο γραφείο Προέδρου 
του Ελληνικού Οργανισμού Μικρών - Μεσαίων 
Επιχειρήσεων και Χειροτεχνίας (ΕΟΜΜΕΧ). ... 3 


ΑΠΟΦΑΣΕΙΣ 

Έγκριση σύστασης Εθνικής Αρχής βάσει του άρθρου 7 
παρ. 4 της Σύμβασης για την απαγόρευση της ανά¬ 
πτυξης παραγωγής αποθήκευσης και χρήσης χημι¬ 


κών όπλων και καταστροφής αυτών. 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

■ ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 168 (1) 


Ίδρυση Ερευνητικού Πανεπιστημιακού Ινστιτούτου Επιτα- 

χυντικών Συστημάτων και Εφαρμογών (ΙΕΣΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 17 του Ν. 2083/92 «Εκσυγ¬ 
χρονισμός της Ανώτατης Εκπαίδευσης» (Α' 159). 

2) Το άρθρο 29Α του Ν. 1558/1985 όπως αυτό τροπο¬ 
ποιήθηκε με το άρθρο 27 του Ν. 2081/1992 (Α' 154). 

3) Το άρθρο 7 παρ. 4 του Ν. 2158/1993 (Α’ 109). 

4) Τις αποφάσεις των Συγκλήτων του Εθνικού και Καπο- 
διστριακού Πανεπιστημίου Αθηνών (συνεδρίαση 
12.11,92), του Εθνικού Μετσοβίου Πολυτεχνείου (συνε¬ 
δρίαση 17.5.1992) για τη δημιουργία Ερευνητικού Πανε¬ 
πιστημιακού Ινστιτούτου «Επιταχυντικών Συστημάτων και 
Εφαρμογών». 

5) Τις προτάσεις των ερευνητικών ομάδων Τεχνολογίας 
και Επιστήμης του Ε.Κ.Π.Α. και της Συγκλητικής Επιτρο¬ 
πής για το ίδιο θέμα στο ΕΜΠ (10.1.1992). 

6) Το μνημόνιο Συνεργασίας μεταξύ του Εθνικού Καπο- 
διστριακού Πανεπιστημίου Αθηνών και του υπίνθΓδίΐγ οί ΙΙΙί- 
ποίδ 3ί ϋΓ03Π3 - 01ΐ3ηηρ3ί9η (28.8.1991) που αφορά στην 
παραχώρηση στην Ελλάδα εξοπλισμού επιταχυντή από τις 
ΗΠΑ. 


6 Ιουλίου 1994 


7) Την γνώμη του Διαπανεπιστημιακού Συμβουλίου 
Έρευνας (συνεδρία 12.7.1993). 

8) Το έγγραφο Β1 /264/9.4.93 με το οποίο ζητήθηκε να 
διατυπώσουν την γνώμη τους τα τμήματα που συμμετέ¬ 
χουν στην δημιουργία του Ε.Π.Ι. και ότι έχει παρέλθει η 
προθεσμία που προβλέπουν οι διατάξεις του άρθρου 28 
παρ. 17 του Ν. 2083/92 και ότι δεν διατύπωσε τη γνώμη 
της η Ιατρική Σχολή του Πανεπιστημίου Αθηνών. 

9) Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους δρχ. 55.000.000, περίπου, για το 
τρέχον οικονομικό έτος και ύψους δρχ. 82.000.000, περί¬ 
που, για καθένα από τα επόμενα οικονομικά έτη. Επίσης, 
προκαλείται εφάπαξ δαπάνη για το έτος 1994 δρχ. 
30.000.000 για την προμήθεια του απαραίτητου υλικοτε- 
χνικού εξοπλισμού. Οι ανωτέρω δαπάνες θα αντιμετωπι¬ 
στούν από τον Φ. 19-120 και Κ.Α.Ε. 2529 και για τα επό¬ 
μενα έτη απο τις γραμμένες πιστώσεις στους οικείους φο¬ 
ρείς. 

10) Την 274/94 γνωμοδότηση του Συμβουλίου Επικρά¬ 
τειας, ύστερα από πρόταση των Υπουργών Οικονομικών 
και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 
Ίδρυση 

1. Ιδρύεται Ερευνητικό Πανεπιστημιακό Ινστιτούτο με 
την επωνυμία «Ινστιτούτο Επιταχυντικών Συστημάτων και 
Εφαρμογών» (ΙΕΣΕ). Το Ινστιτούτο ανήκει οργανικά από 
κοινού στο Εθνικό Καποδιστριακό Πανεπιστήμιο Αθηνών 
(Ε.Κ.Π.Α.) συνδεόμενο με το τμήμα Ιατρικής, το Τμήμα 
Φυσικής και το Τμήμα Πληροφορικής, και στο Εθνικό Με- 
τσόβιο Πολυτεχνείο (Ε.Μ.Π.) συνδεόμενο με το Τμήμα 
Ηλεκτρολόγων Μηχανικών και Μηχανικών Υπολογιστών, 
τον Τομέα Φυσικών του Γενικού Τμήματος και το Τμήμα 
Χημικών Μηχανικών. 

2. Με κοινή απόφαση των Συγκλήτων του Ε.Κ.Π.Α. και 
του Ε.Μ.Π. το Ινστιτούτο μπορεί να συνδεθεί και με άλλα 
Τμήματα των Ιδρυμάτων αυτών, μετά από σχετική τεκμη¬ 
ριωμένη εισήγηση της Γενικής Συνέλευσης Ειδικής Σύν¬ 
θεσης του ενδιαφερομένου Τμήματος. 

3. Το Ινστιτούτο είναι Ν.Π.Ι.Δ. και έχει διοικητική και οι¬ 
κονομική αυτονομία. 

Άρθρο 2 
Σκοποί 

1 . Σκοποί του Ινστιτούτου είναι: 

α) η διεξαγωγή έρευνας, η ανάπτυξη τεχνογνωσίας και η 
μεταφορά τεχνολογίας σχετικά με την επιτάχυνση σώμα- 

τιδίων και των αντίστοιχων εφαρμογών στην επιστήμη και 
την τεχνολογία. 

β) Η ανάπτυξη νέων μεθόδων σχεδίασης, κατασκευής 
και εφαρμογής των επιταχυντικών συστημάτων σε θέματα 
φυσικής, ιατρικής, βιολογίας, χημείας, παραγωγής νέων 
προϊόντων και μεθόδων επεξεργασίας υλικών. 

γ) Η προσέλκυση πόρων από την Επιτροπή Ευρωπαϊκών 
Κοινοτήτων και άλλους διεθνείς ερευνητικούς φορείς για 
τη διεξαγωγή έρευνας και την ανάπτυξη τεχνολογίας στο 
αντικείμενο του Ινστιτούτου. 

δ) Η εκπαίδευση ερευνητών, φοιτητών και σπουδαστών 
στις περιοχές δραστηριότητας του Ινστιτούτου. 

ε) Η συνεργασία με την ελληνική βιομηχανία καθώς επί¬ 
σης και με τη βιομηχανία της Ευρωπαϊκής Ένωσης για την 
αξιοποίηση των σύγχρονων μεθόδων εκμετάλλευσης των 
επιταχυντικών συστημάτων. 

στ) Η ανάπτυξη και στήριξη μεταπτυχιακών σπουδών σε 
κατευθύνσεις που σχετίζονται με το ερευνητικό περιεχό¬ 
μενο του ΕΠΙ και στα γνωστικά αντικείμενα των Τμημάτων 
που συμμετέχουν. 

2. Επιστημονικές περιοχές δραστηριότητας του Ινστι¬ 
τούτου είναι: 

α) Η επιστήμη των επιταχυντικών συστημάτων, 
β) Τα ραδιοκύματα και μικροκύματα ισχύος, 
γ) Η χρήση δεσμών ακτινοβολιών και δεσμών σωματι¬ 
δίων στη Φυσική Στοιχειωδών Σωματιδίων και την Πυρη¬ 
νική Φυσική, την Ιατρική Επιστήμη, την Επιστήμη των Υλι¬ 
κών, την Επιστήμη Προστασίας του Περιβάλλοντος, την 
Επιστήμη των Τροφίμων, τη Μικροηλεκτρονική, τη Βιοτε¬ 
χνολογία, την Αρχαιολογία και Αρχαιομετρία κ.λπ. 

3. Για την επίτευξη των σκοπών αυτών το Ινστιτούτο: 
α) Εκπονεί και διεξάγει μελέτες και ερευνητικά προ¬ 
γράμματα, τα οποία αναφέρονται στην περιοχή των επι¬ 
στημονικών ενδιαφερόντων του Ινστιτούτου. 

β) Παράγει πρωτότυπα και πρότυπα προϊόντα και παρέ¬ 
χει υπηρεσίες σχετικές με τις ερευνητικές και αναπτυξια¬ 
κές δραστηριότητές ττου. 

γ) Προωθεί την ανάπτυξη σχέσεων και συνεργάζεται με 
την Ελληνική Επιτροπή Ατομικής Ενέργειας, με Ερυνητικά 
Ιδρύματα, Τμήματα Ανωτάτων Εκπαιδευτικών Ιδρυμάτων 
(Α.Ε.Ι.) και Τεχνολογικών Εκπαιδευτικών Ιδρυμάτων 
(Τ.Ε.Ι.) του εσωτερικού και του εξωτερικού, τα οποία 
ασκούν όμοια ή συναφή δραστηριότητα. 

δ) Ειδικεύει επιστήμονες και τεχνικούς στους τομείς 
δραστηριότητάς του. 

ε) Προμηθεύεται τον απαραίτητο εξοπλισμό, 
στ) Αναπτύσσει κάθε άλλη δραστηριότητα συναφή με 
τους σκοπούς του. 

ζ) Χορηγεί υποτροφίες σε προπτυχιακούς και μεταπτυ¬ 
χιακούς φοιτητές και σπουδαστές. 

η) Δίνει τη δυνατότητα εκπαίδευσης μεταπτυχιακών 
φοιτητών σε κατευθύνσεις που σχετίζονται με το ερευνη¬ 
τικό περιεχόμενο του ΕΠΙ και στα γνωστικά αντικείμενα 
των Τμημάτων τα οποία συμμετέχουν. Ιδιαίτερη μέριμνα 
λαμβάνεται για την απρόσκοπτη συμμετοχή των μεταπτυ¬ 
χιακών φοιτητών στα ερευνητικά προγράμματα του Ινστι¬ 
τούτου και για τη χρήση από αυτούς της τεχνολογικής του 
υποδομής. 

Αρθρο 3 

Διοίκηση του Ινστιτούτου 

1. Το Ινστιτούτο διοικείται από το Διευθυντή και το Διοι¬ 
κητικό Συμβούλιό του. 

2. Για τη διαδικασία διορισμού, τα ειδικώτερα προσόντα, 
τις αρμοδιότητες και τη διάρκεια θητείας του Διευθυντή 
και του Αναπληρωτή Διευθυντή εφαρμόζονται οι διατάξεις 
της παρ. 7 του άρθρου 17 του Ν. 2083/92. 

Διευθυντής του ΕΠΙ διορίζεται καθηγητής ή αναπληρω¬ 


τής καθηγητής ενός από τα τμήματα των ΑΕΙ με τα οποία 
συνδέεται το Ινστιτούτο, ο οποίος θα πρέπει να έχει πείρα 
και ενεργό ερευνητική δραστηριότητα στο σχετικό επι¬ 
στημονικό έργο, το δε ερευνητικό και γενικότερα επιστη¬ 
μονικό του έργο σε τομείς που εντάσσονται στις δραστη¬ 
ριότητες του Ινστιτούτου θα πρέπει να είναι υψηλής και 
διεθνώς αναγνωρισμένο. 

Αναπληρωτής διευθυντής διορίζεται μέλος ΔΕΠ ή ερευ¬ 
νητής αναγνωρισμένου κύρους με διοικητική πείρα και 
ερευνητική δραστηριότητα στο αντικείμενο που καλύπτει 
Ινστιτούτο. 

Ο Διευθυντής και ο αναπληρωτής διευθυντής επιλέγο¬ 
νται από κοινού από τις Συγκλήτους του Πανεπιστημίου 
Αθηνών και του Ε.Μ. Πολυτεχνείου με την κατά το άρθρο 
12 παρά 1 του Ν. 2083/92 ειδική σύνθεση και ύστερα από 
εισήγηση ειδικής επιτροπής που συγκροτείται για το 
σκοπό αυτό και απαρτίζεται από μέλη Δ.Ε.Π., ένα από 
κάθε συνεργαζόμενο Τμήμα, το οποίο ορίζεται από τη Σύ¬ 
γκλητο του οικείου ΑΕΙ. 

Οι Σύγλητοι των δύο Ιδρυμάτων σε κοινή συνεδρίαση 
επιλέγουν τον Διευθυντή του Ινστιτούτου. Όποιος από 
τους υποψηφίους συγκεντρώνει την απόλυτη πλειοψηφία 
του συνόλου των μελών των Συγκλητικών θεωρείται ότι 
έχει εκλεγεί. Σε αντίθετη περίπτωση η ψηφοφορία επα¬ 
ναλαμβάνεται μεταξύ των δύο πρώτων. Εκλέγεται στην 
περίπτωση αυτή όποιος συγκεντρώσει τις περισσότερες 
ψήφους. 

Η ίδια διαδικασία ακολουθείται και για την εκλογή του 
Αναπληρωτή Διευθυντή του Ινστιτούτου. 

Ο Διευθυντής και ο Αναπληρωτής διευθυντής δεν μπο¬ 
ρούν να προέρχονται και οι δύο από το ίδιο Α.Ε.Ι. 

3. Το Διοικητικό Συμβούλιο του Ινστιτούτο αποτελείται 
από: 

α) Τον Διευθυντή 
β) Τον Αναπληρωτή Διευθυντή 
γ) Από ένα μέλος ΔΕΠ από κάθε Τμήμα του Ε.Κ.Π.Α. και 
του Ε.Μ.Π. από εκείνα τα οποία συνδέονται με το Ινστι¬ 
τούτο και το οποίο ορίζεται από τη Γ.Σ.Ε.Σ. 
δ) Δύο ερευνητές του Ινστιτούτου. 

Μέχρι το διορισμό των ερευνητών στο Ινστιτούτο το 
διοικητικό Συμβούλιο αποτελείται από τα υπόλοιπα από τα 
προαναφερόμενα μέλη. 

4. Το Διοικητικό Συμβούλιο του Ινστιτούτο αποφασίζει 
για κάθε θέμα που αφορά στη διοίκηση και λειτουργία, στη 
διαχείριση της περιουσίας και στη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών αυτού. 

Ειδικώτερα το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού¬ 
του. 

β) Εποπτεύει, ελέγχει και κατευθύνσεις τις υπηρεσίες 
του. 

γ) Καθορίζει την οικονομική πολιτική του Ινστιτούτου, 
δ) Εγκρίνει τον Προϋπολογισμό, τον απολογισμό και τον 
ισολογισμό του Ινστιτούτου. 

ε) Προσλαμβάνει, ύστερα από εισήγηση του Διευθυντή, 
το αναγκαίο προσωπικό και καθορίζει το ύψος των αποδο¬ 
χών του και 

στ) Καταρτίζει τον κανονισμό λειτουργίας του Ινστιτού¬ 
του. 

5. Ο Διευθυντής του Ινστιτούτο ασκεί τις εξής αρμοδιό¬ 
τητες: 

α) Εκπροσωπεί το Ινστιτούτο στις Αρχές και στις σχέ¬ 
σεις του με κάθε τρίτο. 

β) Διευθύνει το Ινστιτούτο και μεριμνά για την εν γένει 
οργάνωση και εύρυθμη λειτουργία του. 
γ) Συγκαλεί το Διοικητικό Συμβούλιο, 
δ) Καταρτίζει το πλαίσιο της ερευνητικής δραστηριότη- 

τας και καθορίζει τις διαδικασίες αξιολόγησης, επιλογής 
και χρηματοδότησης των ερευνητικών προγραμμάτων. 

ε) Συντονίζει τις ερευνητικές δραστηριότητες και λαμ¬ 
βάνει τα αναγκαία μέτρα για την εύρυθμη λειτουργία τους. 

στ) Μεριμνά για την κατάρτιση του προϋπολογισμού, 
του απολογισμού και του ισολογισμού και την υποβολή 
τους για έγκριση στο Δ.Σ. 

ζ) Αναζητεί πηγές χρηματοδότησης και ενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

η) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει τους ειδικώτερους όρους 
αποδοχής και διάθεσή τους, 
θ) Δίνει εντολή για την πληρωμή κάθε δαπάνης, 
ι) Εκδίδει τις πράξεις πρόσληψης του κάθε είδους προ¬ 
σωπικού του Ινστιτούτου, 
ια) Προΐσταται του προσωπικού του Ινστιτούτου, 
ιβ) Υπογράφει τα έγγραφα του Ινστιτούτου. 

6. Ο Αναπληρωτής Διευθυντής του Ινστιτούτου αναπλη¬ 
ρώνει το Διευθυντή σε περίπτωση απουσίας ή κωλύματός 
του και ασκεί όσες αρμοδιότητες ανατίθεται σ’ αυτόν με 
τον εσωτερικό κανονισμό λειτουργίας ή με αποφάσεις του 
Δ.Σ. ή του Διευθυντή. 

7. Ο Διευθυντής του Ινστιτούτο μπορεί με απόφασή του 
να παρέχει γενική η ειδική εξουσιοδότηση εκπροσώπησης 
του Ινστιτούτου είτε στον Αναπληρωτή Διευθυντή, είτε σε 
μέλη του Δ.Σ., είτε σε ερευνητές ή υπαλλήλους του Ινστι¬ 
τούτου. Ομοίως ο Διευθυντής μπορεί να μεταβιβάζει ορι¬ 
σμένες αρμοδιότητές του στον Αναπληρωτή Διευθυντή ή 
σε υπαλλήλους του Ινστιτούτου. 

8. Το ύψος των αποδοχών του Διευθυντή και του Ανα¬ 
πληρωτή Διευθυντή ορίζονται ως εξής: 

α) Για τον Διευθυντή το 50% των πάσης φύσεως τακτι¬ 
κών αποδοχών της οργανικής του θέσης. 

β) Γ ια τον Αναπληρωτή Διευθυντή το 90% των αποδο¬ 
χών του Διευθυντή του Ινστιτούτου. 

Άρθρο 4 
Διάρθρωση 

1. Το Ινστιτούτο έχει τις εξής υπηρεσίες: 

α) Υπηρεσία Υποστήριξης Ερευνών και Εκδόσεων, 
β) Τεχνική Υπηρεσία. 

γ) Υπηρεσία Οικονομικών και Προσωπικού, 
δ) Γραμματεία. 

2. Οι αρμοδιότητες κάθε μιάς από τις προαναφερόμε- 
νες υπηρεσίες είναι οι εξής: 

α) Η υπηρεσία Υποστήριξης Ερευνών και Εκδόσεων πα¬ 
ρέχει κάθε διοικητική υποστήριξη για την εκπόνηση και 
διεξαγωγή των ερευνητικών προγραμμάτων, μεριμνά για 
τη συγκέντρωση στοιχείων και πληροφοριών στους τομείς 
που καλύπτουν οι δραστηριότητες του Ινστιτούτου και 
συλλέγει τα αναγκαία στατιστικά και λοιπά συγκριτικά 
στοιχεία για τη σχεδίαση και εκτέλεση των ερευνητικών 
προγραμμάτων. Μεριμνά για την έκδοση των δημοσιεύ¬ 
σεων και λοιπών εντύπων του Ινστιτούτου και τη συγκρό¬ 
τηση και ενημέρωση αρχείου υλικού. 

β) Η Τεχνική Υπηρεσία παρέχει τεχνική υποότήριξη στις 
ερευνητικές δραστηριότητες του Ινστιτούτου όσον αφορά 
στη λειτουργία μηχανουργείου, ηλεκτρονικού - ηλεκτρο- 
λογικού εργαστηρίου για την παραγωγή πρωτοτύπων και 
προτύπων προϊόντων. Έχει επίσης την ευθύνη της συντή¬ 
ρησης και καλής λειτουργίας του βοηθητικού εξοπλισμού 
του Ινστιτούτου, όσον αφορά μηχανουργικές και ηλεκτρο- 
λογικές εγκαταστάσεις. 

γ) Η Υπηρεσία Οικονομικών και Προσωπικού μεριμνά για 
την κατάρτιση - έγκριση και εκτέλεση του τακτικού προϋ¬ 
πολογισμού καθώς και του προγράμματος δημοσίων 
επενδύσεων, διαχειρίζεται κάθε δαπάνη, μεριμνά για την 


εκκαθάριση των αποδοχών και γενικώτερα των αποζημιώ¬ 
σεων του προσωπικού, χειρίζεται όλα τα θέματα που σχε¬ 
τίζονται με τα ασφαλιστικά ταμεία, μεριμνά για την εί¬ 
σπραξη των εσόδων και τη διεκπεραίωση των διαδικασιών 
που αφορούν στην αγορά εξοπλισμού, εφοδίων ή άλλου 
περιουσιακού στοιχείου. Χειρίζεται τα θέματα πρόσληψης 
και υπηρεσιακής κατάστασης του προσωπικού του Ινστι¬ 
τούτου και μεριμνά για τις μετακινήσεις του προσωπικού 
του Ινστιτούτου στο εσωτερικό και εξωτερικό. 

δ) Η Γραμματεία μεριμνά για τη διακίνηση και αρχειοθέ¬ 
τηση της αλληλογραφίας, τη δακτυλογράφηση και αναπα¬ 
ραγωγή εγγράφων, τη φύλαξη και τον καθαρισμό των χώ¬ 
ρων. 

3. Η εσωτερική διάρθρωση των υπηρεσιών του Ινστιτού¬ 
του σε επιμέρους μονάδες καθορίζεται με τον εσωτερικό 
κανονισμό λειτουργίας του. 

Άρθρο 5 

Επιστημονικό Προσωπικό 

1. Το Επιστημονικό Προσωπικό αποτελείται από: 

α) Ερευνητές μέλη του Διδακτικού Ερευνητικού Προ¬ 
σωπικού (Δ.Ε.Π.) των Τμημάτων του Ε.Κ.Π.Α. και του 
Ε.Μ.Π. που συνδέονται με το Ινστιτούτο σύμφωνα με το 
άρθρο 1. 

β) Ερευνητές που προσλαμβάνονται στο Ινστιτούτο με 
σύμβαση έργου ή με σύμβαση εργασίας Ιδιωτικού Δικαίου 
και έχουν αντίστοιχα προσόντα με τα μέλη Δ.Ε.Π. Η επι¬ 
στημονική εξέλιξη του ερευνητικού προσωπικού καθορί¬ 
ζεται με διαδικασίες πιου προβλέπονται από τον εσωτε¬ 
ρικό κανονισμό του Ινστιτούτου. 

γ) Επισκέπτες, εμπειρογνώμονες και συνεργαζόμενους 
ερευνητές που μπορεί να είναι μέλη ΔΕΠ, ειδικοί επιστή¬ 
μονες του Ε.Κ.Π.Α., του Ε.Μ.Π., ή άλλων Α.Ε.Ι. ή Τ.Ε.Ι. ή 
και συνεργαζόμενους ερευνητές από τη βιομηχανία. 

δ) Μεταπτυχιακούς φοιτητές των Τμημάτων του ΕΚΠΑ 
του ΕΜΠ ή και άλλων εκπαιδευτικών και ερευνητικών 
ιδρυμάτων. 

2. Η πρόσληψη των ερευνητών γίνεται ύστερα από προ¬ 
κήρυξη των θέσεων. Στην προκήρυξη αναφέρονται ειδικό¬ 
τερα και τα ειδικώτερα προσόντα πρόσληψης. Η προκή¬ 
ρυξη των θέσεων γίνεται με απόφαση του διευθυντή που 
εκδίδεται μετά από απόφαση του Δ.Σ. και δημοσιεύεται 
σε μία (1) τουλάχιστον ημερήσια εφημερίδα της Αθήνας. 

3. Η επιλογή γίνεται από το Δ.Σ. του Ινστιτούτου. Γ ια το 
σκοπό αυτό το Δ.Σ. ορίζει τριμελή εισηγητική επιτροπή 
από επιστήμονες αναγνωρισμένου κύρους, ειδικούς στο 
αντικείμενο της προκηρυχθείσας θέσης . Αφού ακούσει 
την εισήγηση, το Δ.Σ. αποφασίζει με απλή πλειοψηφία 
των παρόντων μελών του. 

4. Ο αριθμός των θέσεων του επιστημονικού προσωπι¬ 
κού του Ινστιτούτου ορίζεται σε πέντε (5). 

Άρθρο 6 
Λοιπό Προσωπικό 

1. Το λοιπό προσωπικό του Ινστιτούτου ανήκει στις εξής 


κατηγορίες: 

ΚΑΤΗΓΟΡΙΑ, Αριθμός έως: 

α) Ειδικούς λειτουργικούς επιστήμονες 4 

β) Ειδικούς τεχνικούς επιστήμονες 4 

γ) Τεχνολόγους εφαρμογών 4 

δ) Τεχνικούς 3 

ε) Διοικητικό προσωπικό 4 

στ) Βοηθητικό προσωπικό 3 


2. Ο συνολικός αριθμός των θέσεων του προσωπικού 
αυτού ορίζεται σε δώδεκα (12). 

3. Η απασχόληση του προσωπικού αφορά στην εκτέ¬ 
λεση ειδικών επιστημονικών και τεχνικών εργασιών υπο¬ 
δομής και λειτουργίας του Ινστιτούτου, στην υποστήριξη 

της έρευνας και στη στελέχωση των υπηρεσιών. 

4. Η πρόσληψη γίνεται ύστερα από προκήρυξη των θέ¬ 
σεων. Στην προκήρυξη αναφέρονται η κατηγορία της θέ¬ 
σης, η ειδικότητα και τα ειδικώτερα προσόντα πρόσλη¬ 
ψης. Η προκήρυξη των θέσεων γίνεται με απόφαση του 
διευθυντή που εκδίδεται μετά από απόφαση του Δ.Σ. και 
δημοσιεύεται σε μία (1) τουλάχιστον εφημερίδα της Αθή¬ 
νας. 

5. Σαν προσόντα πρόσληψης ορίζονται: 

α) Για τους ειδικούς λειτουργικούς επιστήμονες: Διδα¬ 
κτορικό δίπλωμα ή μεταπτυχιακός τίτλος σπουδών ή μετα¬ 
πτυχιακή εξειδίκευση σε ερευνητικό ίδρυμα της ημεδα¬ 
πής ή της αλλοδαπής, που έχουν συνάφεια με τους επι¬ 
στημονικούς και ερευνητικούς τομείς του Ινστιτούτου. 

β) Για τους ειδικούς τεχνικούς επιστήμονες. Τα αντί¬ 
στοιχα κατά ειδικότητα πτυχία ή διπλώματα ΑΕΙ της ημε¬ 
δαπής ή ισότιμα αντίστοιχης ειδικότητας σχολών της αλ¬ 
λοδαπής και εμπειρία σε θέματα υποδομής και υποστήρι¬ 
ξης της έρευνας που αποδεικνύεται από βεβαιώσεις σχε¬ 
τικής προϋπηρεσίας τους. 

γ) Για τους τεχνολόγους εφαρμογών: Τα αντίστοιχα 
κατά ειδικότητα πτυχία των ΤΕΙ της χώρας ή ισότιμα της 
ημεδαπής ή της αλλοδαπής και εμπειρία σε θέματα υπο¬ 
δομής και υποστήριξης της έρευνας που αποδεικνύεται 
από βεβαιώσεις σχετικής προϋπηρεσίας τους. 

δ) Για τους τεχνικούς: Απολυτήριο τεχνικού Λυκείου ή 
τεχνικής σχολής δευτεροβάθμιας εκπαίδευσης στοιχειώ¬ 
δους εκπαίδευσης και εμπειρία πέντε (5) ετών στην ειδι¬ 
κότητα που αποδεικνύεται από βεβαιώσεις προϋπηρεσίας 
τους. 

ε) Γ ια διοικητικό προσωπικό: 

ι) Για το προσωπικό πανεπιστημιακής εκπαίδευσης 
(Π.Ε.): Πτυχίο ή δίπλωμα νομικών ή πολιτικών, ή οικονομι¬ 
κών επιστημών, ή κοινωνιολογίας, ή διοίκησης επιχειρή¬ 
σεων από ΑΕΙ της ημεδαπής, ή δίπλωμα του Οικονομικού 
Πανεπιστημίου ή του Πανεπιστημίου Πειραιώς, ή ανωτά- 
των βιομηχανικών σχολών της ημεδαπής, ή ισότιμο προς 
τα πιό πάνω δίπλωμα. 

ιι) Για το προσωπικό τεχνολογικής εκπαίδευσης (Τ.Ε.): 
Πτυχίο ή δίπλωμα διοίκησης επιχειρήσεων ή λογιστικής 
ΤΕΙ, ή ισότιμων σχολών της ημεδαπής ή της αλλοδα- 
πής. 

Γ ια την πρόσληψη του παραπάνω προσωπικού Π.Ε. και 
Τ.Ε. συνεκτιμάταιι κατά περίπτωση και η γνώση μιάς των 
γλωσσών Αγγλικής, Γαλλικής, Γερμανικής, Ρωσικής ή Ιτα¬ 
λικής που αποδεικνύεται από σχετικές βεβαιώσεις ή πι¬ 
στοποιητικά ή με ειδική εξέταση. 

ιιι) Για το προσωπικό δευτεροβάθμιας εκπαίδευσης 
(Δ.Ε.): Απολυτήριο γενικού Λυκείου ή εξαταξίου γυμνα¬ 
σίου απολυτήριο τεχνικού επαγγελματικού λυκείου του 
τμήματος υπαλλήλων γραφείου (διοίκησης) ή λογιστηρίου. 
Ειδικώτερα οι προσλαμβανόμενοι για γραμματείς πρέπει 
να γνωρίζουν άριστα την Αγγλική γλώσσα, πράγμα που θα 
διαπιστώνεται με ειδική εξέταση, ενώ επιθυμητή είναι η 
ικανοποιητική γνώση μιας γλωσσών Γαλλική, Γερμανική, 
Ρωσική ή Ιταλική. Μπορεί κατά περίπτωση να ορισθεί ως 
απαραίτητη η άριστη γνώση κάποιας άλλης γλώσσας 
εκτός της Αγγλικής. 

στ) Γ ια το βοηθητικό προσωπικό: Απολυτήριο τριτάξιου 
γυμνασίου ή δημοτικού, ή ειδικότητα ή εμπειρία που ορί¬ 
ζεται με την προκήρυξη και αποδεικνύεται από σχετική 
βεβαίωση ή με ειδική εξέταση. 

6. Την επιλογή του προσωπικού πραγματοποιεί το Διοι¬ 
κητικό Συμβούλιο του ΕΠΙ. 

7. Το προσωπικό του παρόντος άρθρου προσλαμβάνε¬ 
ται με σύμβαση εργασίας ιδιωτικού δικαίου ορισμένου 
χρόνου, στη σύμβαση ορίζονται και οι καταβαλλόμενες 
μηνιαίες αποδοχές, το ύψος των οποίων καθορίζεται από 


το διοικητικό συμβούλιο, ύστερα από εισήγηση του διευ¬ 
θυντή. Και για τις κατηγορίες του προσωπικού α), β) και γ) 
η γνώση κάποιας ξένης γλώσσας, κατά προτίμηση της Αγ¬ 
γλικής, θεωρείται ως δεδομένο, ενώ για την κατηγορία στ) 
είναι κατά περίπτωση προσόν. 

Αρθρο 7 

Έκτακτο προσωπικό 

Γιά την κάλυψη εκτάκτων ή παροδικών αναγκών είναι 
δυνατή με απόφαση του διευθυντή ή πρόσληψη προσωπι¬ 
κού με σύμβαση εργασίας ορισμένου χρόνου, πέραν του 
αριθμού των θέσεων που προβλέπονται στο προηγούμενο 
άρθρο, σύμφωνα με τις διατάξεις του άρθρου 24 του Ν. 
1514/1985 (Α 13). 

Άρθρο 8 

Υποχρεώσεις - Δικαιώματα 
- Πειθαρχικό δίκαιο - Λύση σύμβασης εργασίας 

1. Στο προσωπικό του Ινστιτούτου,εκτός από το προσω¬ 
πικό που έχει την ιδιότητα του μέλους ΔΕΠ, έχουν ανά¬ 
λογη εφαρμογή οι διατάξεις (υποχρεώσεις - δικαιώματα) 
των άρθρων 14 έως και 25 του ΠΔ 410/1988(Α 191). 

2. Στο προσωπικό του Ινστιτούτο έχουν επίσης ανάλογη 
εφαρμογή οι διατάξεις των άρθρων 46 (περιπτώσεις λύ¬ 
σης της σύμβασης εργασίας) 47 (έκπτωση) 48 έως και 52 
(απόλυση) 53 και 54 (καταγγελία της σύμβασης εργασίας 
υπό του Ινστιτούτου ή του απασχολουμένου) και 55 (απο¬ 
ζημίωση) του ΠΔ 410/1988 (Α 191). Όπου στις παρα¬ 
πάνω διατάξεις προβλέπεται λήψη απόφασης οργάνων ή 
υπηρεσιακού συμβουλίου, την απόφαση αυτή λαμβάνει ο 
διευθυντής ύστερα από γνώμη του Δ.Σ., η οποία δεν δημο¬ 
σιεύεται στην Εφημερίδα της Κυβερνήσεως. 

Άρθρο 9 

Πόροι - Διαχείριση - Απαλλαγές 

Πόροι του Ινστιτούτου είναι: 

α) Η επιχορήγηση από τον τακτικό προϋπολογισμό του 
Υπουργείου Εθνικής Παιδείας και θρησκευμάτων για την 
κάλυψη των εξόδων λειτουργίας και μισθοδοσίας του προ¬ 
σωπικού του. Το Υπουργείο Εθνικής Παιδείας και θρη¬ 
σκευμάτων θα χρηματοδοτεί το Ινστιτούτο με 10.000.000 
δρχ. ετησίως για την κάλυψη μέρους των δαπανών αυτών. 

β) Η επιχορήγηση από το πρόγραμμα δημοσίων επενδύ¬ 
σεων του Υπουργείου Εθνικής Παιδείας και θρησκευμά¬ 
των. 

γ) Έσοδα από την εκτέλεση ερευνητικών προγραμμά¬ 
των για λογαριασμό τρίτων (δημοσίων υπηρεσιών, διεθνών 
και μη οργανισμών, Ν.Π.Δ.Δ. και ιδιωτών). 

δ) Έσοδα από την παροχή υπηρεσιών ή την πώληση 
προϊόντων που παράγει το Ινστιτούτο. 

ε) Δωρεές και άλλες παροχές τρίτων. 

στ) Επιχορηγήσεις από άλλες πηγές. 

2. Οι πόροι και τα έσοδα του Ινστιτούτου από οποιαδή¬ 
ποτε πηγή και αν προέρχονται, κατατίθενται σε λογαρια¬ 
σμό τράπεζας και η ανάληψη, διάθεση ή πραγματοποίηση 
οποιοσδήποτε δαπάνης από το λογαριασμό αυτό γίνεται 
με ειδική εντολή του διευθυντή ή του νόμιμα εξουσιοδοτη¬ 
μένου απ’ αυτόν. 

Άρθρο 10 

Προμήθειες - Εκτελέσεις εργασιών 

1. Οι προμήθειες των αναλωσίμων ή μη υλικών, οργά- 
νω , μηχανημάτων, επίπλων και σκευών, εργαστηριακού 
εξοπλιομού και βιβλίων και η εκτέλεση εργασιών οποιου- 
δήποτε είδους που είναι αναγκαίες για την εκτέλεση των 
ερευνητικών και αναπτυξιακών προγραμμάτων, πραγατο- 
ποιούνται με εντολή του Ινστιτούτου ύστερα από απόφαση 
του Δ.Σ. 

2. Προμήθειες ή εκτελέσεις έργων μέχρι 750.000 ετη- 
σίως, γίνονται απευθείας χωρίς διαγωνισμό και χωρίς 
λήψη προσφορών, ύστερα από εκτίμηση των τιμών που 
προσφέρει η αγορά. 

3. Προμήθειες ή εκτελέσεις εργασιών δαπάνης ποσού 
από 750.000 μέχρι 2.000.000 ετησίως, γίνονται με πρό¬ 
χειρο μειοδοτικό διαγωνισμό και πλήρη αιτιολόγηση της 
επιλογής ιδιαίτερα στην περίπτωση που δεν επιλέγεται ο 
μειοδότης, που κοινοποιείται στο Δ.Σ. και από 2.000.000 
και άνω με τακτικό διαγωνισμό. 

Άρθρο 11 

Υλικοτεχνική υποδομή του Ινστιτούτου 

1. Η υλικοτεχνική υποδομή του Ινστιτούτου αποτελείται 
από τους χώρους και τα επιστημονικά και άλλα όργανα τα 
οποία ανήκουν στο Ινστιτούτο. 

2. Χώροι του Ινστιτούτου θεωρούνται οι ήδη παραχωρη- 
θέντες αίθριοι χώροι, κτίρια και αίθουσες από το ΕΚΠ Α και 
το ΕΜΠ, οι οποίοι διαμορφώνονται κατάλληλα για την κά¬ 
λυψη των ερευνητικών και διδακτικών αναγκών του Ινστι¬ 
τούτου. 

Άρθρο 12 

Μισθώσεις ακινήτων, μεταφορικών μέσων 
και εξοπλισμού 

Οι μισθώσεις ακινήτων, μεταφορικών μέσων και εργα¬ 
στηριακού ή μηχανολογικού εξοπλισμού που είναι ανα¬ 
γκαίος για την εκτέλεση των ερευνητικών προγραμμάτων 
Ινστιτούτου πραγματοποιούνται με τον ακόλουθο 
τρόπο: 

α) Μισθώσεις που για κάθε μια το συνολικό ετήσιο μί¬ 
σθωμα δεν υπερβαίνει τα 750.000 δρχ. γίνονται απ’ ευ¬ 
θείας χωρίς διαγωνισμό και χωρίς λήψη προσφορών, 
ύστερα από εκτίμηση των τιμών που προσφέρει η αγορά. 

β) Μισθώσεις που για κάθε μια το συνολικό ετήσιο μί¬ 
σθωμα υπερβαίνει τα 2.000.000 δρχ. γίνονται με πρό¬ 
χειρο μειοδοτικό διαγωνισμό και πλήρη αιτιολόγηση της 
επιλογής, ιδιαίτερα στην περίπτωση που δεν επιλέγεται ο 
μειοδότης, που κοινοποιείται στο Δ.Σ. και από 2.000.000 
και άνω με τακτικό διαγωνισμό. 

γ) Οι παραπάνω μισθώσεις πραγματοποιούνται από τον 
διευθυντή του Ινστιτούτου, ο οποίος υπογράφει κα τα ανα¬ 
γκαία μισθωτήρια συμφωνητικά, ύστερα από απόφαση του 
Δ.Σ. 

Άρθρο 13 

Οικονομικός έλεγχος 

1. Ο τακτικός έλεγχος της οικονομικής διαχείρισης του 
Ινστιτούτου και ο έλεγχος του ισολογισμού του πραγματο¬ 
ποιείται κάθε χρόνο από δύο (2) ορκωτούς λογιστές που 
ορίζονται με απόφαση του διευθυντή από πίνακα δέκα 
(10) ορκωτών λογιστών ο οποίος καταρτίζεται από το διοι¬ 
κητικό συμβούλιο του Σώματος Ορκωτών Λογιστών μετά 
από αίτηση του Ινστιτούτου. Οι δαπάνες του ελέγχου βα¬ 
ρύνουν το Ινστιτούτο. 

2. Ο έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή δελτία παροχής υπηρε¬ 
σιών, τα οποία τηρεί η οικονομική υπηρεσία του Ινστιτού¬ 
του για κάθε πραγματρποιούμενη δαπάνη. 

3. Το διαχειριστικό έτος του Ινστιτούτου συμπίπτει με το 
οικονομικό έτος. Το πρώτο διαχειριστικό έτος είναι το τρέ- 
χον οικονομικό έτος κατά την ημέρα ίδρυσης του Ινστιτού¬ 
του. 

4. Οι ορκωτοί λογιστές που ασκούν τον τακτικό έλεγχο 
οικονομικής διαχείρισης του Ινστιτούτου, υποβάλλουν μέ¬ 
χρι το τέλος Ιουνίου κάθε έτους έκθεση για τη διαχείριση 
και τον απολογισμό του διαχειριστικού έτους που έληξε. 


Οι εκθέσεις υποβάλλονται στον Υπουργό Εθνικής Παι¬ 
δείας και θρησκευμάτων, στο διοικητικό συμβούλιο του 
Ινστιτούτου, καθώς και σε όλους τους φορείς που επιχο¬ 
ρήγησαν με οποιονδήποτε τρόπο το Ινστιτούτο κατά το 
ελεγχόμενο χρονικό διάστημα. 

5. Ο Υπουργός Εθνικής Παιδείας και θρησκευμάτων 
μπορεί να ζητήσει οποτεδήποτε εκτάκτους ελέγχους της 
οικονομικής διαχείρισης του Ινστιτούτου που διενεργού- 
νται στην περίπτωση αυτή από Επιθεωρητές του Υπουρ¬ 
γείου Οικονομικών. 

Άρθρο 14 

Εσωτερικός κανονισμός λειτουργίας 

Μέσα σε έξη (6) μήνες από την έναρξη λειτουργίας του 
Ινστιτούτου, το διοικητικό συμβούλιο καταρτίζει τον εσω¬ 
τερικό κανονισμό λειτουργίας του Ινστιτούτου σύμφωνα 
με τις διατάξεις του εδαφίου γ' της παρ. 2 του άρθρου 10 
του Ν. 1771/1988. Με τον εσωτερικό κανονισμό λειτουρ¬ 
γίας ρυθμίζονται οι ειδικότερες αρμοδιότητες όλων των 
οργάνων, οι υποχρεώσεις του κάθε φύσεως προσωπικού, 
καθώς και κάθε λεπτομέρεια που είναι αναγκαία για την 
εύρυθμη και αποδοτική λειτουργία του Ινστιτούτου. Μέχρι 
την έκδοση του εσωτερικού κανονισμού λειτουργίας, τα 
θέματα αυτά ρυθμίζονται με αποφάσεις του διοικητικού 
συμβουλίου. 

Άρθρο 15 

Διάλυση του Ινστιτούτου 

Σε περίπτωση διάλυσης του Ινστιτούτου τα περιουσιακά 
στοιχεία του διανέμονται, χωρίς άλλη διατύπωση, μεταξύ 
του Εθνικού και Καποδιστριακού Πανεπιστημίου Αθηνών, 
και του Ε. Μ. Πολυτεχνείου, ανάλογα με τη συνεισφορά 
του κάθε ιδρύματος στο σχηματισμό των περιουσιακών 
στοιχείων. Η αναγκαία τυχόν εκκαθάριση ενεργείται από 
κοινού από τα δύο ιδρύματα. 

Άρθρο 16 

Μεταβατικές διατάξεις 

Σε περίπτωση που σε κάποιο Τμήμα συνδεόμενο με το 
Ινστιτούτο δεν λειτουργούν μεταπτυχιακά προγράμματα 
σπουδών, σύμφωνα με τα άρθρα 11 και 12 του Ν. 2083/ 
1992, τότε, μέχρι τη λειτουργία τέτοιων προγραμμάτων, 
ως μεταπτυχιακοί φοιτητές μπορούν να προσλαμβάνονται 
οι ειδικοί μεταπτυχιακοί υπότροφοι ή οι υποψήφιοι που 
εκπονούν διδακτορική διατριβή στο αντίστοιχο Τμήμα 
σύμφωνα με το άρθρο 13 του Ν. 2083/1992. 

Στον Υπουργό Εθνικής Παιδείας και θρησκευμάτων 
ανατίθεται η δημοσίευση και εκτέλεση του παρόντος Δια¬ 
τάγματος. 

Αθήνα, 5 Ιουλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜ/ > 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟ^ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 169 (2) 

Ρύθμιση θεμάτων πλοηγών - μηχανικών πυροσβεστικών 

πλοιαρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 και 7 του άρθρου 11 του Ν. 1481 / 

1984 «Οργανισμός Υπουργείου Δημόσιας Τάξης» (Α' 
152), όπως το άρθρο αυτό αντικαταστάθηκε από την πα¬ 
ράγραφο 1 του άρθρου 1 του Ν. 1590/1986. 

β. Της παραγράφου 2 του άρθρου 1 του Ν. 1590/1986 
«Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α’ 
49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α’ 137), το οποίο προστέθηκε με 
το άρθρο 27 του Ν. 2081/1992 (Α’ 154). 

δ. Του ΓΊ.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

ε. Του άρθρου μόνου του Π.Δ. 108/1994 «Περιορισμός 
αρμοδιότητας κατά την έκδοση κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α’ 82). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού για το τρέχον οικονομικό έτος προκαλείται 
όμως δαπάνη 1.000.000 δραχμών για καθένα από τα επό¬ 
μενα οικονομικά έτη η οποία θα αντιμετωπισθεί με την εγ¬ 
γραφή των σχετικών πιστώσεων στους ΚΑΕ 411 και 425 
του Ειδικού Φορέα 4320 του προϋπολογισμού εκάστου 
έτους. 

3. Την 229/1994 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημό¬ 
σιας Τάξης και του Υπουργού Οικονομικών, αποφασί¬ 
ζουμε: 

Αρθρο 1 

1. Οι οργανικές θέσεις των Ανθυποπυραγών - Υποπυ- 
ραγών Πλοηγών - Μηχανικών του Πυροσβεστικού Σώμα¬ 
τος αυξάνονται κατά πέντε (5) καταργουμένων αντίστοιχα 
πέντε (5) θέσεων Πυρονόμων βοηθών Πλοηγών - Μηχανι¬ 
κών. 

2. Ο διαγωνισμός για την κάλυψη των ανωτέρω θέσεων 
θα πρέπει να έχει ολοκληρωθεί μέχρι 31.12.1994 και θα 
διενεργηθεί σύμφωνα με τα οριζόμενα στις διατάξεις του 
Π.Δ. 458/1979 (ΑΊ 37). 

3. Ο καταληκτικός βαθμός στη βαθμολογική εξέλιξη 
των υπηρετούντων την 1.1.1995 Πυρονόμων, Υπαξιωμα- 
τικών και Πυροσβεστών βοηθών Πλοηγών - Μηχανικών εί¬ 
ναι εκείνος του Πυρονόμου. 

Αρθρο 2 

1. Από 1.1.1995 και στο εξής εισαγωγικός βαθμός στον 
κλάδο των Αξιωματικών Πλοηγών - Μηχανικών του Πυρο¬ 
σβεστικού Σώματος είναι εκείνος του Ανθυποπυραγού. 

2. Σε θέση Ανθυποπυραγού Πλοηγού - Μηχανικού κα¬ 
τατάσσονται κατόπιν διαγωνισμού ιδιώτες Έλληνες, που 
έχουν εκπληρώσει τις στρατιωτικές τους υποχρεώσεις ή 
έχουν απαλλαγεί νόμιμα απ’ αυτές για λόγους άλλους 
εκτός της υγείας, ηλικίας 26 έως 35 ετών, κάτοχοι προα- 
γωγικού διπλώματος μηχανικού Μηχανών Εσωτερικής 
Καύσης (Μ.Ε.Κ.) του Εμπορικού Ναυτικού τουλάχιστον Γ' 
κατηγορίας και διετή προϋπηρεσία σε πλοίο μετά την από¬ 
κτηση του διπλώματος, αποδεικνυόμενη με βεβαίωση της 
αρμόδιας Υπηρεσίας του Υπουργείου Εμπορικής Ναυτι¬ 
λίας. Σχετικά με τα λοιπά προσόντα, τα δικαιολογητικά και 
τον τρόπο κατάταξης εφαρμόζονται αναλόγως οι ισχύου- 
σες για την κατάταξη Δοκίμων Πυροσβεστών διατάξεις. 
Δικαίωμα συμμετοχής στο διαγωνισμό έχουν και πυροσβε¬ 
στικοί υπάλληλοι, που διαθέτουν τα ίδια προσόντα που 
απαιτούνται και από τους ιδιώτες. 

Αρθρο 3 

1. Από τη δημοσίευση του παρόντος διατάγματος ο 


καταληκτικός βαθμός των αξιωματικών Πλοηγών - Μηχα¬ 
νικών που δεν κατέχουν προαγωγικό δίπλωμα μηχανικού 
Εμπορικού Ναυτικού τουλάχιστον Γ’ κατηγορίας είναι 
εκείνος του Επιπυραγού. Για τους διπλωματούχους Αξιω¬ 
ματικούς Πλοηγούς - Μηχανικούς καταληκτικός βαθμός 
είναι εκείνος του Πυράρχου. 

2. Για μια πενταετία από την έναρξη ισχύος του παρό¬ 
ντος διατάγματος ο ελάχιστος απαιτούμενος χρόνος για 
προαγωγή στον επόμενο βαθμό των διπλωματούχων Επι- 
πυραγών Πλοηγών - Μηχανικών στο βαθμό του Αντιπυ- 
ράρχου είναι 12 χρόνια αξιωματικού εκ των οποίων δύο 
χρόνια στο βαθμό τους και των Αντιπυράρχων Πλοηγών 
Μηχανικών ως ελάχιστος απαιτούμενος χρόνος για προα¬ 
γωγή στον επόμενο βαθμό είναι 14 χρόνια Αξιωματικού εκ 
των οποίων τα δύο (2) έτη στον κατεχόμενο βαθμό. Κατά 
την πρώτη εφαρμογή των διατάξεων αυτής της παραγρά¬ 
φου επιτρέπεται και έκτακτη κρίση των δικαιουμένων 
προαγωγή. 

Αρθρο 4 

1. Σε θέση και βαθμό Πυροσβέστη βοηθού Πλοηγού - 
Μηχανικού μετατάσσονται, κατόπιν εξετάσεων, Πυροσβέ¬ 
στες Γ ενικών Υπηρεσιών που έχουν τα προσόντα της επό¬ 
μενης παραγράφου. Η μετάταξη γίνεται με απόφαση του 
Αρχηγού Πυροσβεστικού Σώματος. Οι μετατασσόμενοι 
διατηρούν την μεταξύ τους σειρά αρχαιότητας, καθίστα¬ 
νται όμως νεώτεροι των ομοιοβάθμων τους Πυροσβεστών 
βοηθών Πλοηγών - Μηχανικών που υπηρετούν κατά τον 
χρόνο της μετάταξής τους στην Ειδική Υπηρεσία των 
Πλοηγών. 

2. Πυροσβέστες Γενικών Υπηρεσιών δικαιούνται να 
συμμετάσχουν στις εξετάσεις για μετάταξη σε θέσεις Πυ¬ 
ροσβεστών Βοηθών Πλοηγών - Μηχανικών εφόσον έχουν 
τα ακόλουθα προσόντα: 

α. Πτυχίου Τεχνικής Επαγγελματικής Σχολής ή Τεχνι¬ 
κών Επαγγελματικών Λυκείων δημοσίων ή ιδιωτικών ανα¬ 
γνωρισμένων από το Κράτος ειδικότητας Μηχανολόγου ή 
Ηλεκτρολόγου με τριετή προϋπηρεσία, οι με Μηχανολόγοι 
σε Μηχανουργεία, Συνεργεία Αυτοκινήτων ή μηχανοστά¬ 
σια Πλοίων οι δε Ηλεκτρολόγοι ως Ηλεκτρολόγοι πλοίων, 
που πιστοποιείται με βεβαίωση του εργοδότη τους και πα¬ 
ράλληλη προσκόμιση του βιβλιαρίου ασφάλισης του Ι.Κ.Α. 
ή του Ν.Α.Τ. αντίστοιχα, 
β. Ηλικία μέχρι 35 ετών. 

3. Γ ια την κάλυψη των θέσεων των Πυροσβεστών Πλοη¬ 
γών βοηθών Μηχανικών με μετάταξη προκηρύσσονται 
εξετάσεις με απόφαση του Αρχηγού Πυροσβεστικού Σώ¬ 
ματος, που εκδίδεται δύο μήνες πριν από την διενέργεια 
των εξετάσεων, στην οποία ορίζεται ο αριθμός των θέ¬ 
σεων που θα καλυφθούν κατά ειδικότητα, τα απαιτούμενα 
προσόντα των υποψηφίων, η ύλη των εξεταζομένων μα¬ 
θημάτων, το πρόγραμμα των εξετάσεων, ο τρόπος υποβο¬ 
λής των απαραιτήτων δικαιολογητικών και κάθε άλλη ανα¬ 
γκαία για τη διενέργεια των εξετάσεων λεπτομέρεια. 

4. Τα εξεταζόμενα μαθήματα κατά τις εξετάσεις της 
προηγούμενης παραγράφου είναι: 

α. Τεχνική του πλοίου. 

β. Μηχανές Εσωτερικής Καύσης (πετρελαιομηχανές - 
βενζινομηχανές). 

γ. Κανονισμός Εσωτερικής Υπηρεσίας Πυροσβεστικού 
Σώματος. 

δ. Πυροσβεστική Τέχνη. 

Τα μαθήματα εξετάζονται γραπτά και ο ανώτερος βαθ¬ 
μός επιτυχίας για κάθε μάθημα είναι ο αριθμός είκοσι (20). 

5. Οι εξετάσεις γίνονται από επιτροπή η οποία ορίζεται, 
την παραμονή της έναρξης των εξετάσεων με απόφαση 
του Αρχηγού του Πυροσβεστικού Σώματος και αποτελεί- 
ται από: 

α. Έναν (1) Αντιπύραρχο Γενικών Υπηρεσιών, ως Πρόε- 
δρο. 

β. Δύο (2) Επιπυραγούς Γενικών Υπηρεσιών. 

γ. Έναν (1) Επιπυραγό ή Πυραγό Πλοηγό Κυβερνήτη και 

δ. Έναν (1) Επιπυραγό ή Πυραγό Πλοηγό Μηχανικό, ως 
μέλη. 

Σε ότι αφορά την προετοιμασία των εξετάσεων, την 
κλήρωση των θεμάτων, τους περιορισμούς, τα δικαιώματα 
και τις υποχρεώσεις των υποψηφίων κατά τη διάρκεια των 
εξετάσεων, τον τρόπο βαθμολογίας και τον καταρτισμό 
των πινάκων επιτυχόντων και αποτυχόντων εφαρμόζονται 
ανάλογα οι διατάξεις του Π.Δ. 174/1993 (Α' 68) «Κανονι¬ 
σμός Πυροσβεστικής Ακαδημίας» που αναφέρεται στις ει¬ 
σαγωγικές εξετάσεις για τα τμήματα αυτής. 

6. Η ανωτέρω εξεταστική επιτροπή υποβάλει στον Αρ¬ 
χηγό του Πυροσβεστικού Σώματος τους καταρτισθέντες 
πίνακες επιτυχόντων και αποτυχόντων. Οι πίνακες αυτοί 
κυρώνονται με απόφαση του Αρχηγού Πυροσβεστικού Σώ¬ 
ματος που δημοσιεύεται στην Εφημερίδα της Κυβερνή- 
σεως και ισχύουν για ένα έτος από την κύρωσή τους. Από 
τον πίνακα επιτυχόντων ο Αρχηγός του Πυροσβεστικού 
Σώματος με απόφασή του που δημοσιεύεται στην Εφημε¬ 
ρίδα της Κυβερνήσεως μετατάσσει, κατά σειρά επιτυχίας, 
τον αναγκαίο αριθμό επιτυχόντων για την κάλυψη των κε¬ 
νών οργανικών θέσεων Πυροσβεστικού Βοηθών Πλοηγών 
Μηχανικών. 

7. Σε περίπτωση που δεν υπάρχουν υποψήφιοι Πυρο¬ 
σβέστες Γενικών Υπηρεσιών που διαθέτουν τα απαιτού- 
μενα προσόντα για μετάταξη, τότε επιτρέπεται η κάλυψη 
των θέσεων αυτών με κατάταξη ιδιωτών που έχουν τα ίδια 
προσόντα εκτός της ηλικίας. Σχετικά με τα λοιπά προσό¬ 
ντα και τη διαδικασία κατάταξης εφαρμόζονται αναλογικά 
οι διατάξεις που ισχύουν για την κατάταξη των Δοκίμων 
Πυροσβεστών. 

8. Οι κατατασσόμενοι ή μετατασσόμενοι σύμφωνα με 
τις διατάξεις αυτού του άρθρου Πυροσβέστες Πλοηγοί 
Βοηθοί Μηχανικοί εξελίσσονται βαθμολογικά σύμφωνα με 
τις ισχύουσες κάθε φορά διατάξεις των Πυροσβεστικών 
και Υπαξιωματικών του Πυροσβεστικού Σώματος, μέχρι το 
βαθμό του Πυρονόμου. 

Αρθρο 5 

Έναρξη ισχύος - Καταργητικές διατάξεις. 

1. Η ισχύς των διατάξεων του παρόντος αρχίζει από τη 
δημοσίευσή του στην Εφημερίδα της Κυβερνήσεως εκτός 
εκείνων του άρθρου 2 αυτού που η ισχύς τους αρχίζει από 
1.1.1995. 

2. Από την έναρξη ισχύος του παρόντος καταργούνται οι 
διατάξεις των άρθρων 2 και 3 του Ν. 1592/1950 (Α' 217) 
και εκείνες του Π.Δ. 153/1974 (Α' 57). 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΣΤΎΛ.-ΑΓΤ. ΠΑΠΑΘΕΜΕΑΗΣ 

Σύσταση τριών (3) θέσεων, με σύμβαση εργασίας, ιδιωτι¬ 
κού δικαίου, στο γραφείο Προέδρου του Ελληνικού Ορ¬ 
γανισμού Μικρών - Μεσαίων Επιχειρήσεων και Χειρο¬ 
τεχνίας (ΕΟΜΜΕΧ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 1 του Ν. 2190/94 «Προσωπικό 
γραφείων διοικητών κ.λ.π.» (ΦΕΚ Α' 28). 
β) Του άρθρου 1 παρ. 2 του Π.Δ. 229/86 (ΦΕΚ Α' 86). 

γ) Του Ν. 707/77 «Περί ενοποιήσεως του Εθνικού Ορ¬ 
γανισμού Ελληνικής Χειροτεχνίας και του Κέντρου Βιοτε¬ 
χνικής Αναπτύξεως, σε ενιαίο Οργανισμό, με την επωνυ¬ 
μία Ελληνικός Οργανισμός Μικρών - Μεσαίων Επιχειρή¬ 
σεων και Χειροτεχνίας (ΕΟΜΜΕΧ)» (ΦΕΚ Α’ 273), όπως 
τροποποιήθηκαν με τις διατάξεις των Νόμων 1472/84 
(ΦΕΚ Α’ 112), 1479/84 (ΦΕΚ Α’ 145) και 2000/91 (ΦΕΚ 
Α' 206). 

δ) Του άρθρου 29Α’ του Ν. 1558/85 (ΦΕΚ Α’ 137) όπως 
προσετέθη με το άρθρο 27 του Ν. 2081/92 (ΦΕΚ Α’ 154). 

ε) Του άρθρου 19 παρ. 2 του Ν. 1735/87 (ΦΕΚ Α' 195). 

2. Την ανάγκη σύστασης θέσεων στο γραφείο του Προ¬ 
έδρου του ΕΟΜΜΕΧ. 

3. Το γεγονός ότι, ο ΕΟΜΜΕΧ αποτελεί νομικό πρό¬ 
σωπο ιδιωτικού δικαίου που επιχορηγείται τακτικώς από 
κρατικούς πόρους, πλέον του 90% του ετήσιου προϋπο¬ 
λογισμού του. 

4. Την Δ15/Φ19/26622/93 Κοινή Απόφαση του Πρω¬ 
θυπουργού και Υπουργού Β.Ε.Τ. «Ανάθεση αρμοδιοτήτων 
στον Υφυπουργό Β.Ε.Τ.» (ΦΕΚ Β’ 830). 

5. Το γεγονός ότι, από τις διατάξεις του παρόντος προ- 
καλείται δαπάνη η οποία θα ανέλθει για μεν το έτος 1994 
στο ποσό των 6.000.000 δρχ. για δε το έτος 1995 στο 
ποσό των 12.000.000 δρχ. και θα αντληθεί από τους κωδι¬ 
κούς Π 201 και Π 202 του τακτικού προϋπολογισμού του. 

6. Την 185/1994 γνωμοδότηση του Συμβουλίου της 
Επικράτειας, με πρόταση του Υπουργού Προεδρίας της 
Κυβέρνησης και του Υφυπουργού Βιομηχανίας, Ενέρ¬ 
γειας και Τεχνολογίας, αποφασίζουμε: 

Άρθρο Μόνο 

Συστήνουμε τρεις (3) θέσεις, με σύμβαση εργασίας ιδι¬ 
ωτικού δικαίου, στο γραφείο του Προέδρου του Ελληνικού 
Οργανισμού Μικρών - Μεσαίων Επιχειρήσεων και Χειρο¬ 
τεχνίας (ΕΟΜΜΕΧ). 

Η πρόσληψη στις θέσεις αυτές θα γίνεται κατά τις δια¬ 
τάξεις της παραγράφου 2 του άρθρου 22 του Νόμου 
2190/94. 

Στον Υφυπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 2 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝ. ΠΕΡΟΝΗΣ ΧΡ. ΠΑΧΤΑΣ 

Α ΠΟΦΑΣΕΙ Σ 

(4) 

Έγκριση σύστασης Εθνικής Αρχής βάσει του άρθρου 7 
παρ. 4 της Σύμβασης για την απαγόρευση της ανάπτυ¬ 
ξης παραγωγής αποθήκευσης και χρήσης χημικών 
όπλων και καταστροφής αυτών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΕΜΠΟΡΙΚΗΣ ΝΑΥΤΙΛΙΑΣ & ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τον υπ’ αριθ. 1558/1985 Νόμο «Κυβέρνηση και Κυ¬ 
βερνητικά όργανα» (ΦΕΚ 137/τ.Α’). 

2. Τη διάταξη του άρθρου 7 παρ. 4 της Σύμβασης για την 
απαγόρευση της ανάπτυξης, παραγωγής, αποθήκευσης 
και χρήσης χημικών όπλων και καταστροφής αυτών, που 
υπεγράφη στο Παρίσι στις 13 Ιανουάριου 1993 και προω¬ 
θείται προς νομοθετική κύρωση από τη χώρα μας, βάση 
της οποίας έκαστο συμβαλλόμενο κράτος συνιστά εθνική 
αρχή η οποία θα επέχει θέση εθνικού Κέντρου για την εξα¬ 
σφάλιση αποτελεσματικής σχέσης συνεργασίας με τον 
Οργανισμό και τα άλλα συμβαλλόμενα στη Σύμβαση 
Κράτη. 

3. Το γεγονός ότι από τις διατάξεις της απόφασης αυτής 


δεν προκαλείται δαπάνη εις βάρος του Κρατικού προϋπο¬ 
λογισμού, αποφασίζουμε: 

Εγκρίνουμε τη σύσταση Εθνικής Αρχής της διάταξης 
του άρθρου 7, παρ. 4 της σύμβασης για την απαγόρευση 
της ανάπτυξης, παραγωγής, αποθήκευσης και χρήσης χη¬ 
μικών όπλων και καταστροφής αυτών, αποτελούμενη από 
εκπροσώπους των συναρμόδιων Υπουργείων Εξωτερικών, 
Εθνικής Οικονομίας, Οικονομικών, Εθνικής Αμυνας, Δη¬ 
μοσίας Τάξης και Εμπορικής Ναυτιλίας. 

Ο συντονισμός των εργασιών της Εθνικής Αρχής ανατί¬ 
θεται στο Υπουργείο Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

01 ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΓΕΡ. ΑΡΣΕΝΗΣ Κ. ΠΑΠΟΥΛΙΑΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

Γ. ΚΑΤΣΙΦΑΡΑΣ ΣΤ.-ΑΓ. ΠΑΠΑΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



